
68 DR.30.9.2003 
 

Dalam konteks ini, kementerian menyokong dan memberi kerjasama yang diperlukan dalam 
usaha-usaha yang diambil oleh pihak yang berwajib bagi membanteras gejala sosial 
tersebut.   

Mengenai isu yang dibangkitkan oleh Yang Berhormat bagi Batu Gajah iaitu 
supaya kerajaan tidak mengehadkan pengambilan polis wanita kepada 15% sahaja,  
kementerian ini ingin menyarankan supaya pengambilan pekerja wanita dalam apa bidang 
sekali pun tidak perlu dikenakan sebarang kuota tetapi perlu disesuaikan dengan keadaan 
kerja, kelayakan dan keperluan semasa. 

Kementerian ini amat prihatin dengan masalah jangkitan HIV AIDS yang 
meningkat di kalangan wanita seperti yang dibangkitkan oleh Ahli Yang Berhormat bagi 
Kuala Pilah.  Dalam hubungan ini, Kementerian Pembangunan Wanita dan Keluarga 
melalui NGO telah menganjurkan berbagai-bagai program dan aktiviti di peringkat akar 
umbi mengenai kesedaran terhadap bahaya HIV AIDS di kalangan wanita. 

Antara NGO yang menerima peruntukan daripada kementerian ini ialah Yayasan 
Wanita Cemerlang sebanyak RM70,160 bagi mengadakan Projek Iceberg II – A Message of 
Love and Hope dengan izin, iaitu merupakan program kesedaran HIV AIDS untuk kaum 
wanita Cina yang melibatkan seramai 6,000 orang peserta.  Biro Hal Ehwal Wanita 
PEMADAM negeri Perlis telah mendapat peruntukan sebanyak RM16,600 untuk program 
kemanusiaan, khidmat nasihat dan pendidikan pencegahan serta Persatuan Pencegah 
Dadah Malaysia Daerah Temerloh mendapat peruntukan berjumlah RM27,250 bagi 
mengadakan Program Literasi Undang-undang Sivil dan Syariah yang berkaitan. 

 Ahli Yang Berhormat bagi Batu Pahat pula menimbulkan isu lelaki yang 
menghadapi masalah lemah seks, serta kekurangan Pusat Rawatan Sakit Tuan.  
Kementerian ini ingin menjelaskan bahawa, kementerian ini telah mewujudkan tiga klinik 
andropause menerusi lembaga penduduk dan pembangunan negara.  Klinik ini memberi 
kaunseling, psiko seksual kepada kaum lelaki yang menghadapi masalah ini bagi tahun 
2004. 

Rangkaian klinik seperti ini akan ditambah bagi meningkatkan kesedaran dan 
pengetahuan kaum lelaki mengenai kesihatan reproductive lelaki.  Ceramah, risalah dan 
tunjuk ajar ataupun self examination juga dilaksanakan.  Kajian mengenai keberkesanan 
tongkat Ali juga telah dijalankan bersama dengan Institusi Penyelidikan Perubatan (IMR) 
dan hasil kajian ini akan digunakan untuk penambah baik khidmat dalam program 
kementerian. 

Tuan Yang di-Pertua, saya ingin mengambil kesempatan di Dewan yang mulia ini 
untuk merakamkan ucapan terima kasih yang tidak terhingga kepada semua Ahli Yang 
Berhormat yang telah mengemukakan pandangan dan cadangan yang membina terhadap 
pelbagai isu yang menyentuh kementerian.  Semua saranan tersebut akan diberi perhatian 
sewajarnya bagi membantu kementerian melaksanakan program dan aktiviti yang lebih 
berkesan dan cemerlang.  Terima kasih. 

Tuan Yang di-Pertua:  Kementerian Sains, Teknologi dan Alam Sekitar. 

4.41 ptg. 

Timbalan Menteri Sains, Teknologi dan Alam Sekitar [Dato’ Zainal bin 
Dahalan]:  Terima kasih, Tuan Yang di-Pertua.  Bagi pihak kementerian, saya 
mengucapkan berbanyak-banyak terima kasih kepada semua Ahli-ahli Yang Berhormat 
khususnya daripada kawasan Kluang, Kota Melaka, Mambong, Tampin, Wangsa Maju, 
Sepang, Seputeh dan Pengkalan Chepa, yang telah memberikan pandangan-pandangan 
dan saranan masing-masing semasa membahaskan Rang Undang-undang Perbekalan 
2004 berkaitan dengan perkara-perkara yang mempunyai hubungan dengan Kementerian 
Sains, Teknologi dan Alam Sekitar. 

Saya akan cuba untuk memberikan penjelasan dan menjawab segala pandangan-
pandangan dan saranan-saranan dari Ahli-ahli Yang Berhormat tersebut.  Pertamanya, 
saya ingin menyentuh mengenai IRPA ataupun Intensification of Research in Priority Areas, 
dengan izin, yang telah menarik perhatian Yang Berhormat kawasan Kluang dan kawasan 
Sepang. 



Dalam konteks ini, kementerian menyokong dan memberi kerjasama yang diperlukan dalam usaha-usaha yang diambil oleh pihak yang berwajib bagi membanteras gejala sosial tersebut. Mengenai isu yang dibangkitkan oleh Yang Berhormat bagi Batu Gajah iaitu supaya kerajaan tidak mengehadkan pengambilan polis wanita kepada 15% sahaja, kementerian ini ingin menyarankan supaya pengambilan pekerja wanita dalam apa bidang sekali pun tidak perlu dikenakan sebarang kuota tetapi perlu disesuaikan dengan keadaan kerja, kelayakan dan keperluan semasa. Kementerian ini amat prihatin dengan masalah jangkitan HIV AIDS yang meningkat di kalangan wanita seperti yang dibangkitkan oleh Ahli Yang Berhormat bagi Kuala Pilah. Dalam hubungan ini, Kementerian Pembangunan Wanita dan Keluarga melalui NGO telah menganjurkan berbagai-bagai program dan aktiviti di peringkat akar umbi mengenai kesedaran terhadap bahaya HIV AIDS di kalangan wanita. Antara NGO yang menerima peruntukan daripada kementerian ini ialah Yayasan Wanita Cemerlang sebanyak RM70,160 bagi mengadakan Projek Iceberg II- A Message of Love and Hope dengan izin, iaitu merupakan program kesedaran HIV AIDS untuk kaum wanita Cina yang melibatkan seramai 6,000 orang peserta. Biro Hal Ehwal Wanita PEMADAM negeri Perlis telah mendapat peruntukan sebanyak RM16,600 untuk program kemanusiaan, khidmat nasihat dan pendidikan pencegahan serta Persatuan Pencegah Dadah Malaysia Daerah Temerloh mendapat peruntukan berjumlah RM27,250 bagi mengadakan Program Literasi Undang-undang Sivil dan Syariah yang berkaitan. Ahli Yang Berhormat bagi Batu Pahat pula menimbulkan isu lelaki yang menghadapi masalah lemah seks, serta kekurangan Pusat Rawatan Sakit Tuan. Kementerian ini ingin menjelaskan bahawa, kementerian ini telah mewujudkan tiga klinik andropause menerusi lembaga penduduk dan pembangunan negara. Klinik ini memberi kaunseling, psiko seksual kepada kaum lelaki yang menghadapi masalah ini bagi tahun 2004. Rangkaian klinik seperti ini akan ditambah bagi meningkatkan kesedaran dan pengetahuan kaum lelaki mengenai kesihatan reproductive lelaki. Ceramah, risalah dan tunjuk ajar ataupun self examination juga dilaksanakan. Kajian mengenai keberkesanan tongkat Ali juga telah dijalankan bersama dengan Institusi Penyelidikan Perubatan (IMR) dan hasil kajian ini akan digunakan untuk penambah baik khidmat dalam program kementerian. Tuan Yang di-Pertua, saya ingin mengambil kesempatan di Dewan yang mulia ini untuk merakamkan ucapan terima kasih yang tidak terhingga kepada semua Ahli Yang Berhormat yang telah mengemukakan pandangan dan cadangan yang membina terhadap pelbagai isu yang menyentuh kementerian. Semua saranan tersebut akan diberi perhatian sewajarnya bagi membantu kementerian melaksanakan program dan aktiviti yang lebih berkesan dan cemerlang. Terima kasih. Tuan Yang di-Pertua: Kementerian Sains, Teknologi dan Alam Sekitar. 4.41 ptg. Timbalan Menteri Sains, Teknologi dan Alam Sekitar [Dato' Zainal bin Dahalan]: Terima kasih, Tuan Yang di-Pertua. Bagi pihak kementerian, saya mengucapkan berbanyak-banyak terima kasih kepada semua Ahli-ahli Yang Berhormat khususnya daripada kawasan Kluang, Kota Melaka, Mambong, Tampin, Wangsa Maju, Sepang, Seputeh dan Pengkalan Chepa, yang telah memberikan pandangan-pandangan dan saranan masing-masing semasa membahaskan Rang Undang-undang Perbekalan 2004 berkaitan dengan perkara-perkara yang mempunyai hubungan dengan Kementerian Sains, Teknologi dan Alam Sekitar. Saya akan cuba untuk memberikan penjelasan dan menjawab segala pandangan- pandangan dan saranan-saranan dari Ahli-ahli Yang Berhormat tersebut. Pertamanya, saya ingin menyentuh mengenai IRPA ataupun Intensification of Research in Priority Areas, dengan izin, yang telah menarik perhatian Yang Berhormat kawasan Kluang dan kawasan Sepang.